31994R3256
L 339/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3256/94 НА СЪВЕТА
от 22 декември 1994 година
за изменение на Регламент (ЕИО) № 1657/93 относно временно суспендиране на автономните мита по Общата митническа тарифа за някои промишлени продукти, предназначени за оборудване на свободните зони на Азорските острови и Мадейра
СЪВЕТЪТ НА ЕВРОПЕЙСКИЯТ СЪЮЗ,
като взе предвид Договора за създаване на Европейската общност, и по-специално член 28 от него,
като взе предвид предложението на Комисията,
като взе предвид становището на Европейския парламент (1),
като има предвид, че Регламент (ЕИО) № 1657/93 (2) въвежда временно суспендиране на автономните мита по Общата митническа тарифа за някои промишлени продукти предназначени за оборудване на свободните зони на Азорските острови и Мадейра;
като има предвид, че Португалските власти са поискали суспендиране на митата по Общата митническа тарифа на капиталови стоки, различни от включените в Регламент (ЕИО) № 1657/93; като има предвид, че основания за това искане е увеличения брой предприятия действащи в свободната зона Мадейра и диверсификация на местните икономически дейности;
като има предвид, че Решение 91/315/ЕИО на Съвета от 26 юни 1991 г. определящо програма от възможности отнасящи се само за отдалечения и островен характер на Мадейра и Азорските острови (Посейма) (3) признава ролята на свободните зони за икономическото развитие на въпросните региони и подчертава необходимостта да се приемат конкретни митнически мерки за да се подпомогне разтежа в тези свободни зони;
Като има предвид, че съгласно информацията предоставена от Португалските власти, след влизане в сила на Регламент (ЕИО) № 1657/93 се откриват нови икономически дейности в свободната зона на Мадейра; като има предвид, че за поддържане на тези икономически дейности са необходими капиталови стоки; като има предвид, че е основателно да се суспендират митата по Общата митническа тарифа за такива продукти, когато се внасят в Мадейра и на Азорските острови за свободните зони разположени там; като има предвид, че приложението към Регламент (ЕИО) № 1657/93 следва да бъде съответно изменено,
ПРИЕ НАСТОЯЩИЯТ РЕГЛАМЕНТ:
Член 1
Приложението към Регламент (ЕИО) № 1657/93 се заменя с текста на приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1994 година.